Busto Coronado de Espinas: Obra de Manuel Guiral y Pedro Fuertes de 1781. Mientres muitos anyos estió en a sacristia d'a ilesia de Sant Felipe dica que en 1962 l'arcebispe d'a ciudat Casimiro Morcillo la cedió a la cofadría. Ye una imachen de l'Ecce-Homo, tien un peso de 430 onzas de plata y bronze. Salió en 1975 en o Via Crucis d'a cofadría o Domingo de Ramos, anque iste acto no se fació en os siguients anyos. Dende o 4 d'abril de 1985 y dica l'actualidat ista imachen procesiona a huembros de ueito cofadres totz os Chueves Santos.